ai4bharat/Pralekha huggingface dataset:
ریلوے کی وزارت
دہلی – ممبئی اور دہلی – ہاوڑہ کوریڈورز  کے لیے ’ کَوَچ ٹینڈرز‘ دئے گئے
• بھارتی ریلوے مزید 6000 آرکے ایم کے لیے ڈی پی آر اور تفصیلی تخمینہ تیار کر رہا ہے
کَوَچ مقامی طور پر تیار کردہ آٹومیٹک ٹرین پروٹیکشن  سسٹم ہے۔ کَوَچ ایک انتہائی ٹیکنالوجی کا حامل نظام ہے، جس کے لیے اعلیٰ ترین ترتیب کی حفاظتی سرٹیفیکیشن کی ضرورت ہوتی ہے۔ کَوَچ لوکو پائلٹ کو مخصوص رفتار کی حد کے اندر چلنے والی ٹرین میں بریکس کے خود کار طریقے سے استعمال کرنے میں مدد کرتا ہے، اگر لوکو پائلٹ ایسا کرنے میں ناکام ہو جاتا ہے اور خراب موسم میں ٹرین کو محفوظ طریقے سے چلانے میں بھی مدد کرتا ہے۔
مسافر ٹرینوں پر پہلے فیلڈ ٹرائلز فروری 2016 میں شروع کیے گئے تھے۔ تیسرے فریق  کے حاصل کردہ تجربے اور سسٹم کے آزادانہ سیفٹی اسیسمنٹ کی بنیاد پر، کَوَچ کیسپلائی کے لیے 2018-19 میں تین فرموں کو منظوری دی گئی۔ اس کے بعد جولائی 2020 میں کَوَچ کو قومی اے ٹی پی سسٹم کے طور پر اپنایا گیا۔
کَوَچ کو اب تک جنوبی وسطی ریلوے پر 1465 کلومیٹر روٹ اور 121 لوکوموٹیوز  پر تعینات کیا گیا ہے۔ دہلی – ممبئی اور دہلی – ہاوڑہ کوریڈورز  کے لیے کَوَچ کے ٹینڈرز دیے گئے ہیں اور ان راستوں پر کام جاری ہے۔ ہندوستانی ریلوے مزید 6000 آر کے ایم کے لیے تفصیلی پروجیکٹ رپورٹ  اور تفصیلی تخمینہ تیار کر رہا ہے۔
کَوَچ کے نفاذ پر اب تک خرچ کی گئی رقم 351.91 کروڑ روپے ہے۔ کَوَچ کے اسٹیشن کے سامان سمیت ٹریک سائیڈ کی فراہمی کی لاگت تقریباً50 لاکھ/کلومیٹر روپے ہے اور لوکو پر کَوَچ آلات کی فراہمی کی لاگت تقریباً 70 لاکھ / لوکو روپے ہے۔ ۔اس وقت تین ہندوستانی اوای ایم ہیں جو کَوَچ کے لیے منظور شدہ ہیں۔ صلاحیت کو بڑھانے اور کَوَچ کے نفاذ کو بڑھانے کے لیے مزید وینڈرز تیار کرنے کی کوششیں کی جا رہی ہیں۔
یہ معلومات ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں دی۔
امور داخلہ کی وزارت
سی آر پی ایف مہیلا بٹالین
نئی دہلی، 16 /مارچ 2021 ۔ مجموعی طور پر 6 سینٹرل ریزرو پولیس فورس  مہیلا بٹالین ہے۔ مہیلا بٹالین سمیت مرکزی دستوں کی تعیناتی ایک متحرک عمل ہے، جس کا انحصار ملک کے مختلف حصوں میں نظم و نسق کی صورت حال پر ہے۔
مہیلا عملہ کی ایک چھوٹی سی ٹکڑی ہے جس نے 30 دنوں کا بیسک فاؤنڈیشن کورس کرنے کی خواہش ظاہر کی تھی، لہٰذا انھیں 12 ہفتوں پر مشتمل پری- انڈکشن کوبرا ٹریننگ دی جائے گی۔ ان مہیلا عملہ کو حتمی طور پر کوبرا بٹالین میں پری- انڈکشن ٹریننگ کی کامیاب تکمیل کے بعد شامل کیا جائے گا۔
سی آر پی ایف کی مہیلا بٹالین کامیابی کے ساتھ ملک کے مختلف حصوں اور بیرون ملک میں داخلی سلامتی سے متعلق اپنے فرائض کو کامیابی کے ساتھ انجام دے رہی ہے۔ سی آر پی ایف کے پانچ مہیلا عملے کو اپنی بہادری کے لئے بہادری میڈل سے نوازا گیا ہے۔
موجودہ مالی سال 2020-21 کے دوران سی آر پی ایف کے مہیلا عملے کے فائدے کے لئے 49 مقامات پر کریچ سہولتوں کا قیام عمل میں لایا گیا ہے اور ان کے رکھ رکھاؤ کے لئے 50 لاکھ روپئے مختص کئے گئے ہیں۔ اس کے علاوہ فلاح و بہبود سے متعلق سرگرمیوں کی انجام دہی کے لئے مہیلا بٹالینس کو ویلفیئر گرانٹس بھی دستیاب کرائی جاتی ہیں۔
فورس میں مہیلا عملہ سمیت عملہ کی بھرتی ایک مستقل جاری رہنے والا عمل ہے جسے فورس کی فنکشنل ضرورتوں اور دستیاب خالی اسامیوں کی بنیاد پر انجام دیا جاتا ہے۔ خواتین امیدواروں کی حوصلہ افزائی کے لئے انھیں اپلی کیشن فیس میں چھوٹ دی گئی ہے۔ فزیکل اسٹینڈرڈ ٹیسٹ  اور فزیکل ایفی شینسی ٹیسٹ  میں بھی انھیں رعایت دی جاتی ہے تاکہ زیادہ سے زیادہ خواتین کا انتخاب عمل میں آسکے۔
یہ بات امور داخلہ کے وزیر مملکت جناب نتیانند رائے نے آج لوک سبھا میں ایک سوال کے تحریری جواب میں دی۔
مکانات اور شہری غریبی کے خاتمے کی وزارت
پردھان منتری آواس یوجنا کے تحت منظور کئے گئے مکانات کی تعداد مجموعی طورپر اب 90 لاکھ سے زیادہ
47ویں سی ایس ایم سی میں 4,988کروڑ روپے کی مجموعی سرمایہ کاری سے 1.23لاکھ مکانات کو منظوری
نئی دہلی،26؍ستمبر :47ویں سی ایس ایم سی یعنی سینٹر سینکشننگ اینڈ مانیٹرنگ کمیٹی نے مجموعی طورپر 4988کروڑ روپے کی سرمایہ کاری سے ریاستوں کے ذریعے دی گئی 630 تجاویز کی بنیاد پر 1.23لاکھ مکانات کی تعمیر کو منظوری دے دی ہے۔اس میں مرکزی امداد کے طورپر حکومت ہند کا تعاون 1805کروڑ روپے ہوگا۔ ان تجاویز کی منظوری کےساتھ ہی پردھان منتری آواس یوجنا مشن کے تحت منظور کئے گئے مکانات کی تعداد مجموعی طورپر 90 لاکھ سے زیادہ ہوگئی ہے، جبکہ 1.12کروڑ مکانات کی مانگ ہے۔
مجموعی طورپر 10 ریاستوں میں سی ایس ایم سی نے حصہ لیا ، جن میں مغربی بنگال کے لئے27,746مکانات، تمل ناڈو کے لئے 26,709، گجرات کے لئے20,903,مکانات، پنجاب کے لئے10,332مکانات ، چھتیس گڑھ کے لئے10,079مکانات، جھارکھنڈ کے لئے 8,674مکانات، مدھیہ پردیش کے لئے8,314مکانات، کرناٹک کے لئے5,021مکانات، راجستھان کے لئے2,822مکانات اور اتراکھنڈ کے لئے2,501مکانات کو منظور ی دی گئی۔مزید تفصیلات حسب ذیل ہیں۔
|
|
پی ایم اے وئی کے تحت 47ویں سی ایس ایم سی کے لئے پروجیکٹ تجاویز
|
|
|
||
|
|
|
نمبر شمار
|
|
ریاست؍مرکز کےزیر انتظام علاقہ
|
|
پروجیکٹوں کی تعداد
|
|
ای ڈبلیو ایس کے تحت مکانات
|
|
بحیثیت مجموعی سرمایہ کاری 
|
|
مرکزی تعاون 
|
|
|
|
|
|
1
|
|
چھتیس گڑھ
|
|
80
|
|
10,079
|
|
312.62
|
|
51.19
|
|
|
|
2
|
|
گجرات
|
|
114
|
|
20,903
|
|
1,316.04
|
|
73.43
|
|
|
|
3
|
|
جھارکھنڈ
|
|
18
|
|
8,674
|
|
323.64
|
|
128.61
|
|
|
|
4
|
|
کرناٹک
|
|
62
|
|
5,021
|
|
186.49
|
|
75.32
|
|
|
|
5
|
|
مدھیہ پردیش
|
|
19
|
|
8,314
|
|
319.97
|
|
124.71
|
|
|
|
6
|
|
پنجاب
|
|
90
|
|
10,332
|
|
318.02
|
|
154.98
|
|
|
|
7
|
|
راجستھان
|
|
34
|
|
2,822
|
|
55.50
|
|
42.33
|
|
|
|
8
|
|
تمل ناڈو
|
|
158
|
|
26,709
|
|
939.00
|
|
400.64
|
|
|
|
9
|
|
اتراکھنڈ
|
|
33
|
|
2,501
|
|
93.50
|
|
37.52
|
|
|
|
10
|
|
مغربی بنگال
|
|
22
|
|
27,746
|
|
1,123.16
|
|
416.19
|
|
|
|
کل
|
|
630
|
|
1,23,101
|
|
4,987.93
|
|
1,804.90
|
|
اب تک مجموعی طورپر 5.54لاکھ کروڑ روپے کی سرمایہ کاری کو منظوری دی جاچکی ہے، جس میں 3.01لاکھ کروڑ روپے مرکزی اور ریاستی حکومتوں سے، جبکہ 2.53لاکھ کروڑ روپے نجی سرمایہ کاری سے آئے ہیں۔
مرکزی حکومت نے 1.43لاکھ کروڑ روپے کا وعدہ کیا ہوا ہے، جس میں سے57,758 کروڑ روپے پہلے ہی جاری کئے جاچکے ہیں۔تقریباً 53.5 لاکھ مکانات کی تعمیر کا کام شروع کیا گیا ہے، جس میں سے 27 لاکھ سے زیادہ مکانات کی تعمیر ہوچکی ہے۔ ہاؤسنگ اور شہری ترقیات کی وزارت کے سیکریٹری جناب دُرگا شنکر مشرا نے 2022ء تک ‘‘ہاؤسنگ فار آل’’یعنی سب کے لئے مکان کے پروجیکٹوں کی تکمیل کے لئے کوششیں جاری رکھنے پر زور دیا ۔
وزیراعظم کا دفتر
وزیر اعظم نے چکّبلاّپور میں سر ایم وشویشوریا کو گلہائے عقیدت پیش کیا
وزیر اعظم جناب نریندر مودی نے آج کرناٹک کے چکّبلاّپور میں سر ایم وشویشوریا کو گلہائے عقیدت پیش کیا۔
جناب مودی آج کرناٹک کا دورہ کر رہے ہیں۔
سائنس اور ٹیکنالوجی کی وزارت
بلیک ہول کی بصری خصوصیات کے جائزے سے اس کے قریب سے اخراج کے میکنزم کا سراغ مل سکتا ہے
نئی دہلی،22 جون، یوروپ اور ایشیا کے 9 ملکوں کے سائنسدانوں میں جن میں بھارت سرکار کے سائنس اور ٹیکنالوجی کے محکمے کے ایک خود مختار ادارے آریہ بھٹ ریسرچ انسٹی ٹیوٹ اور آبزرویشنل سائنسز  نینی تال کے تحقیق کار بھی شامل تھے 153 راتوں تک 2263 تصویریں لیں اور یوروپ اور ایشیا میں 7 بصری دور بینوں کا استعمال کرکے انتہائی طاقتور گاما شوا پھینکنے والے بلیزر ‘آئی ای ایس 0806+524’ میں تبدیلیوں کا جائزہ لیا۔
بلیزر کا تعلق دور کی کہکشاں کے درمیان مددگار، زبردست بلیک ہول  سے ہوتا ہے۔ بلیزر اب تک دریافت شدہ خلامیں انتہائی چمک دار اور طاقتور مادّے ہوتے ہیں۔
ڈاکٹر اشونی پانڈے نے جن کی رہنمائی اے آر آئی ای ایس کے ڈاکٹر آلوک سی گپتا کر رہے تھے۔ ایسٹرو فیزیکل جرنل میں شائع شدہ اپنے ایک جائزے میں اس بلیزر کے بارے میں انتہائی باریک تفصیلات پیش کی ہیں جن سے بلیزر کی تفصیلی آپٹیکل خصوصیات کا پتہ چلتا ہے۔ سائنسدانوں کی ٹیم نے بڑی تفصیل کے ساتھ آئی ای ایس 0806+524 اس کے بہاؤ، رنگ اور اسپیکٹرل اشاریے کی ایک دن میں ہونے والی تبدیلیوں کا جائزہ لیا اور ان تبدیلیوں کے پیچھے جو میکنزم کام کرتا ہے اس کی وضاحت کی۔
مزید تفصیلات کے لیے ڈاکٹر آلوک چندر گپتا  سے رابطہ قائم کیا جاسکتا ہے
شماریات اور پروگرام کے نفاذ کی وزارت
بھارت میں پے رول رپورٹنگ-ایک رسمی روزگار تناظر
نئی دہلی ،24؍اپریل2020: اعدادو شمار اور پروگراموں کے نفاذ کی وزارت کے تحت دی نیشنل اسٹیٹسکل آفس نے ستمبر 2017 سے فروری 2020 کی مدت کے دوران احاطہ کرتے ہوئے ملک کی روزگار کیفیت کے سلسلے میں ایک پریس نوٹ جاری کیا ہے۔ یہ پریس نوٹ ان انتظامی ریکارڈو ں پر مبنی ہے، جو منتخبہ سرکاری ایجنسیوں کے تحت دستیاب ہیں اور جن سے مخصوص زاویوں کے تحت پیش رفت کا اندازہ لگایا جاسکتا ہے۔تفصیلی نوٹ منسلک ہے۔
بھارت میں پے رول رپورٹنگ کے سلسلے میں ملاحظہ کرنے کے لئے یہاں کلک کریں۔
وزارت دفاع
بھارتی ساحلی حفاظتی دستے نے کنور کے ساحل سے دور پھنسے ہوئے تین ماہی گیروں کو بچایا
نئی دہلی، 15/مئی2021 ۔ بھارتی ساحلی حفاظتی دستہ  نے تین ماہی گیروں کو بچایا ہے۔ یہ ماہی گیر ایک بھارتی ماہی گیر کشتی  بدھریا میں اس وقت پھنس گئے تھے جب گردابی طوفان ٹاؤٹے کنور کے ساحل سمندر سے ٹکرایا۔ 14 مئی 2021 کی شب ایک تیز اور جرأت مندانہ کارروائی کے دوران آئی سی جی جہاز وکرم نے آئی ایف بی بدھریا کو بچایا، جو ٹیلسری بندرگاہ سے 9 مئی 2021 کو روانہ ہوئی تھی۔ ماہی گیروں کو آئی سی جی جہاز کے اندر ہی ہنگامی طبی امداد بہم پہنچائی گئی۔ آئی سی جی ہیڈ کوارٹر نمبر 4 کیرالہ اور ماہے نے ریاست میں اس تلاش و بچاؤ مہم میں تال میل کا کام انجام دیا۔ ضلع کمانڈر ڈی آئی جی سناتن جینا، ٹی ایم نے بتایا کہ سمندر کی انتہائی خراب حالات کے باوجود آئی سی جی جہاز سمندر میں نکلے اور سمندر و ہوا کی خراب صورت حال میں پھنسے ہوئے ماہی گیروں کو بچایا۔
کیرالہ کے ساحل سے دور اپنے اثرات چھوڑ جانے والا گردابی طوفان ٹاؤٹے اب دھیرے دھیرے لیکن تسلسل کے ساتھ شمالی سمت میں بڑھ رہا ہے۔ آئی سی جی کے جہاز مسلسل طغیانی پر آئے ہوئے سمندر میں پیٹرولنگ کررہے تھے اور کشتیوں کو محفوظ پانی اور زمین کی طرف پہنچنے میں ان کی رہنمائی کررہے تھے۔ آئی سی جی مسلسل سبھی ماہی گیروں کو خراب ہوتے موسمی حالات اور گردابی طوفان کے تعلق سے راڈار اسٹیشنوں اور علاقے میں پیٹرولنگ کررہے آئی سی جی طیاروں کے توسط سے انتباہ دے رہے ہیں۔
آئی سی جی ایک مرتبہ پھر جان بچانے والے کے طور پر سامنے آکر اپنے عزم و استقلال کا ثبوت دے رہا ہے، جو کہ اس کے موٹو ’وایم رکشامہ‘ یعنی ’ہم حفاظت کرتے ہیں‘ کے عین مطابق ہے۔
مواصلات اور اطلاعاتی ٹیکنالوجی کی وزارت
بھارت-انٹرنیشنل ٹیلی کمیونیکیشن یونین کی مشترکہ سائبر ڈرل 2021 شروع
ٹیلی کام کے سکریٹری کے راجا رمن نے بھروسہ مند مینوفیکچرنگ بنیاد اور بھروسہ مند سپلائی چین کے لئے کام کرنے کی ضرورت پر زور دیا
بجلی، بیمہ، مالیہ، سی ای آر ٹی-آئی این اور سی ایس آئی آر ٹی، صنعت، تعلیم اور ٹیلی کام سیکٹر جیسے اہم شعبوں کے 400 سے زیادہ شرکا نے شرکت کی
نئی دہلی ، یکم دسمبر 2021
ٹیلی کمیونیکیشن کے محکمہ ڈی او ٹی اور انٹرنیشنل ٹیلی کمیونیکیشن یونین  نے انڈیا آئی ٹی یو مشترکہ سائبر ڈرل 2021 شروع کردی ہے۔ یہ سائبر ڈرل ہندوستانی کمپنیوں، خصوصاً اہم نیٹ ورک بنیادی ڈھانچے کے آپریٹرس کے لئے ہے۔ 30 نومبر سے شروع ہونے والی یہ چار روزہ ورچوئل تقریب ہے، جو 3 دسمبر 2021 تک چلے گی۔
افتتاحی اجلاس میں بہت سے اعلیٰ سطح کے مقررین، پینلسٹ اور آئی ٹی یو کے ماہرین ادویات اور جرائم سے متعلق اقوام متحدہ کے دفتر، انٹرپول، نیشنل سیکورٹی کونسل سکریٹریٹ ، انڈین کمپیوٹر ایمرجنسی رسپانس ٹیم  اور دیگر ممتاز تنظیموں نے شرکت کی۔اپنے افتتاحی کلمات میں ٹیلی کمیونیکیشن کے محکمہ کی خصوصی سکریٹری محکمہ انیتا پروین نے ہندوستان میں بڑے نیٹ ورکس کے پیش نظر ایک محفوظ سائبر اسپیس کی ضرورت پر زور دیا۔ انہوں نے مزید کہا کہ سائبر سیکورٹی ایک مشترکہ ذمہ داری ہے اور انہوں نے سبھی شراکت داروں، جن میں حکومت، سائبر سیکورٹی کمیونٹی اور کاروباری افراد شامل ہیں، سے زور دیا کہ وہ ایک لچکدار سائبر ماحول بنانے میں حصہ لیں۔
ڈیجیٹل کمیونیکیشن کمیشن کے چیئرمین اور ٹیلی کمیونیکیشن کے محکمہ کے سکریٹری جناب کے- راجا رمن نے ممتاز ماہرین کے اجتماع سے خطاب کیا۔ اپنے افتتاحی خطاب کے دوران انہوں نے وزیر اعظم جناب نریندر مودی کے پیغام کی یاد دہانی کرائی، جو سڈنی مذاکرات کے دوران ان کی طرف سے دیاگیا تھا۔ ہندوستان میں اہم تغیرات کا ذکر کرتے ہوئے انہوں نے بھروسہ مند مینوفیکچرنگ بنیاد اور بھروسہ مند سپلائی چین کے ساتھ ساتھ انٹلی جینس کو بڑھانے اور سائبر سیکورٹی سے متعلق آپریشن تعاون کو بڑھانے کے لئے کام کرنے کی ضرورت پر زور دیا۔ ساتھ ہی انہوں نے اہم معلوماتی بنیادی ڈھانچے کے تحفظ کی ضرورت پر بھی زور دیا۔
آئی ٹی یو کے علاقائی دفتر ایشیا اور بحرالکاہل خطے کی ڈائریکٹر محترمہ اتسوکو اوکودا نے آئی ٹی یو گلوبل سائبر سیکورٹی اشاریے  نے دسواں درجہ حاصل کرنے میں ہندوستان کے اہم کارنامے کو اجاگر کیا۔ تنظیموں، صنعت اور ایجنسیوں کے ماہرین اور پینلسٹ نے بہترین طور طریقوں پر پرزنٹیشن پیش کیا اور ہندوستان کے ساتھ ساتھ پوری دنیا میں سائبر سیکورٹی کے پالیسی اقدامات کو اجاگر کیا۔
بجلی، بیمہ، مالیہ، سی ای آر ٹی-آئی این اور سی ایس آئی آر ٹی، صنعت، تعلیم اور ٹیلی کام سیکٹر جیسے اہم شعبوں کے 400 سے زیادہ شرکا نے اس میں شرکت کی۔
قومی مالیاتی رپورٹنگ اتھارٹی
چھوٹی، بہت چھوٹی اور اوسط درجے کی کمپنیوں  کے لئے قانونی آڈٹ اور آڈیٹنگ کے معیارات پر مشاورت نامہ
بھارت سبھی کمپنیوں کے لئے اُن کے ہجم اور خصوصیات سے قطع نظر لازمی قانونی آڈٹ میں دنیا کی بڑی معیشتوں میں منفرد حیثیت رکھتا ہے۔ ملک کی اقتصادی پیداوار اور ترقی میں کمپنیوں کے اہمیت کے حامل رول کے تناظر میں یہ ضروری ہے کہ ان کمپنیوں کی کاروباری اور اقتصادی سرگرمیوں میں مدد کے لئے ضابطوں پر مبنی سازگار ماحول ہو نہ کہ ان پر پیداوار کا بوجھ ہو۔
بھارت میں درج رجسٹر کمپنیوں کے کلیدی مالی پیمانوں کے سلسلے میں نیشنل فائننشیئل رپورٹنگ اتھارٹی ، نے ایک ابتدائی تجزیہ انجام دیا ۔ یہ تجزیہ ان کمپنیوں کے ایم سی اے-21 کی فائلنگ کی بنیاد پر کیا گیا اور اس کے نتیجے میں یہ بات سامنے آئی ہے کہ چھوٹی ، بہت چھوٹی اور اوسط درجے کی کمپنیوں  کے ذریعہ آڈیٹروں یعنی احتساب کرنے والوں کو ادا کی جانے والی فیس کسی بھی احتساب کے معاملے میں ہر لحاظ سے کم ہے۔ خصوصاً اس صورت میں جب یہ احتساب آڈیٹنگ کے تمام تر معیارات کو ملحوظ خاطر رکھتے ہوئے مِن و عن انداز میں کیا گیا ہو۔
دنیا کی بڑی معیشتوں کو چھوٹی کمپنیوں کو محض اس صورت میں قانونی آڈٹ کی ضرورت ہوتی ہے، جب وہ عوامی مفاد کے کم از کم پیمانوں پر کھری اترتی ہیں۔ یہاں تک کہ بھارت میں بھی ابھی انکم ٹیکس آڈٹ ضروری نہیں ہے، جہاں 10 کروڑ یا اس سے کم کے لین دین میں 5 فیصد سے بھی کم کا نقد لین دین دستیاب کرایا گیا ہے۔ جی ایس ٹی آڈٹ کا سلسلہ بھی یکسر طور پر ختم کر دیا گیا ہے۔
لہذا یہی مناسب ہوگا کہ سبھی کمپنیوں کے لئے انکے ہجم سے یا عوام کے مفاد سے قطع نظر ضروری قانونی آڈٹ کی ضروریات کا مناسب جائزہ لیا جائے۔این ایف آر اے نے ایک مشاورت نامہ تیار کیا ہے، جس میں اس سے منسلک امور کی وضاحت کی گئی ہے اور اٹھائے گئے سوالات کے جواب میں اطلاعات سے متعلق ضروری اعداد و شمار اٹھائے گئے سوالوں کے بارے میں اس مقصد سے فراہم کئے گئے ہیں تاکہ بڑے پیمانے پر متعلقہ گروپوں اور عوام سے تجاویز/ آرا طلب کی جا سکیں۔ تجاویز حاصل کرنے کی آخری تاریخ 10 نومبر 2021 ہے۔ اس بارے میں تجاویز درج ذیل ای-میل پر بھیجی جا سکتی ہیں۔ ای-میل نمبر ہے:
comments-tac.paper@nfra.gov.in
چھوٹی، بہت چھوٹی اور اوسط درجے کی کمپنیوں  کے لئے قانونی آڈٹ اور آڈیٹنگ معیارات کے تعلق سے این ایف آر اے مشاورت نامے تک رسائی این ایف آر اے کی درج ذیل ویب سائٹ پر حاصل کی جا سکتی ہے۔
https://nfra.gov.in/sites/default/files/NFRAConsultationPaperMSMCs.pdf
این ایف آر اے کے بارے میں
مرکزی حکومت نے کمپنیوں سے متعلق دفعہ 2013 کے سیکشن 132 کے تحت اکتوبر 2018 میں نیشنل فائننشیئل رپورٹنگ اتھارٹی این ایف آر اے قائم کی تھی۔ 2013 کے کمپنیوں کے ایکٹ سیکشن 132 اے، کے تحت این ایف آر اے کا ایک اہم کام ہے کہ کمپنیوں یا کمپنیوں کے کلاس یا ان کے آڈیٹروں کے ذریعہ آڈیٹنگ کی پالیسیوں اور معیارات اپنائے جانے کے لئے مرکزی حکومت کو سفارشات پیش کی جا سکیں۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 81.39 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 4.23 کروڑ سے زائد ٹیکوں کی بچی ہوئی اور غیر استعمال شدہ خوراکیں دستیاب ہیں، 86 لاکھ خوراکیں روانہ کی جاچکی ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
81,39,33,785
|
|
تیاری کے مرحلے میں
|
|
85,92,550
|
|
بچی ہوئی خوراکیں
|
|
4,23,43,720
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 81.39 کروڑ سے زیادہ  ویکسین کی خوراکیں دستیاب کرائی جا چکی ہیں ۔ مزید یہ کہ تقریباً 86 لاکھ  خوراکیں تیاری کے مرحلے میں ہیں۔
مزید برآں 4.23 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
وزارت دفاع
بھارتی فضائیہ نے انڈین ایئر فورس کے سابق مارشل ارجن سنگھ ڈی ایف سی کی پیدائش صدی کی تقریبات کی شروعات کی
نئی دلّی ، 16 اپریل ؍بھارتی فضائیہ نے گزشتہ روز انڈین انیئر فورس کے آنجہانی مارشل ارجن سنگھ ڈی ایف سی کی پیدائش صدی کی تقریبات کا آغاز کیا ۔ یہ دن ، قوم کو بھارتی فضائیہ کے تئیں مارشل خدمات کی یاد دلاتا ہے ۔ مارشل اپنے پیشہ ورانہ تحمل ، قیادت اور حکمت عملی کے نظرئیے کے لئے جانے جاتے ہیں ۔
ارجن سنگھ کی پیدائش 15 اپریل ، 1919 کو لائل پور  میں ہوئی تھی ۔ ان کی عمر 19 برس تھی جب وہ 1938 میں آر اے ایف کالج میں ٹریننگ کے لئے منتخب کئے گئے تھے ۔ 1939 میں انہیں آر اے ایف میں بطور پائلٹ آفیسر کمیشن دیا گیا تھا ۔ دوسری جنگ عظیم کے دوران برما کی مہم میں ان کی غیر معمولی قیادت ، عظیم ہنر مندی اورجرآت کے لئے انہیں ممتاز فلائنگ
کراس  ایوارڈ سے نوا زا گیا تھا ۔ انہوں نے 1965 میں پاکستان کے خلاف جنگ میں بھی بھارت کے چیف آف ایئر اسٹاف کے طور پر قیادت کی تھی ، جہاں بھارت نے پاکستان ایئر فورس کے فضائی بر تری حاصل کی تھی اور بھارتی بّری فوج کے فتح حاصل کرنے میں مدد کی تھی ۔ وہ 16 ستمبر ، 2017 کو 98 سال کی عمر میں اس جہان فانی سے کوچ کر گئے تھے ۔ ان کی متحرک شخصیت ، پیشہ ورانہ تحمل ، ملک اور بھارتی فضائیہ کے تئیں خدمت کے لئے ایمان داری نے بھارتی فضائیہ کے لئے ایک رہنما اور ایک علامت کے شبیہہ قائم کی ہے ۔
یاد گار بنانے کی غرض سے سال بھر چلنے والی متعدد تقریبات منعقد کرنے کا منصوبہ بنایا گیا ہے ۔ اس سلسلے میں انڈین ایئر فورس نے 14 اپریل ، 2019 کو ایک ہاف میراتھن منعقد کی تھی جو کہ جواہر لال نہرو اسٹیڈیم سے مشہور مقامات مثلاً لودی روڈ ، متھرا روڈ ، انڈیا گیٹ ، راج پتھ وغیرہ ہو تے ہوئے واپس جواہر لال نہرو اسٹیڈیم پہنچ کر مکمل ہوئی ۔ انڈین ایئر فورس کے مارشل ارجن سنگھ فضائی قوت کے پُر زور حمایتی اور نظریات کے حامل تھے اور انہوں نے انڈین ایئر فورس کو ایک قابل اعتماد لڑاکا فورس بنانے کے لئے انڈین ایئر فورس کی بنیاد رکھنے میں اہم رول ادا کیا ۔ انڈین ایئر فورس کے لئے ان کے نظریے کو خراج عقیدت پیش کرنے کی غرض سے ایئر فورس آڈیٹوریم ، سبروتو پارک میں ’’ 2040 میں فضائی قوت : تکنالوجی کے اثرات ‘‘ کے عنوان سے ایک سیمینار منعقد کیا گیا تھا ۔ اس سیمینار میں متعدد خدمت کر رہی موجودہ اور سبکدوش شخصیات نے شرکت کی ۔
سیمینار کے بعد چیف آف ایئر اسٹاف ، ایئر مارشل بی ایس دھنووا ، پی وی ایس ایم ، اے وی ایس ایم ، وائی ایس ایم ، وی ایم ، اے ڈی سی نے ایئر ہیڈ کوارٹرز  میں انڈین ایئر فورس کے مارشل کے ایک مجسمے کے نقاب کشائی کی ۔ انڈین ایئر فورس نے مارشل کپ آل انڈیا ہاکی ٹورنامنٹ منعقد کرنے کا بھی منصوبہ بنایا ہے ، جس کا آغاز چنڈی گڑھ میں کیا گیا اور اس کا اختتام 25 اپریل ، 2019 کو ہو گا ۔
(U . 1893
وزارت دفاع
آئی این ایس کھنجر ٹرنکومالی پہنچا
بھارتی بحری جہاز کھنجر، جسے جنوبی آئی او آر میں تعینات کیا گیا تھا، آپریشنل ٹرن اراؤنڈ کے لیے سری لنکا کے ٹرنکومالی پہنچ گیا ہے۔ سری لنکا بحریہ کی جانب سے جہاز کا روایتی طور پر استقبال کیا گیا۔
بحری جہاز کے دورے کے دوران، دونوں بحری افواج مختلف سرگرمیوں میں حصہ لیں گی جن میں منصوبہ بندی سے متعلق تبادلہ خیال، باہمی مفادات پر مبنی موضوعات پر پیشہ وارانہ چیزوں کا تبادلہ، کھیل کود کے مقابلے اور سری لنکا کی بحریہ اور میری ٹائم اکیڈمی کے زیرتربیت افراد کے ذریعہ بحری جہاز کھنجر کی سواری شامل ہیں۔ اس دورے کا مقصد بھارتی بحریہ اور سری لنکائی بحریہ کے درمیان قریبی تعلقات اور باہم مل جل کر کام کرنے کی صلاحیت میں اضافہ کرنا ہے۔
آئی این ایس کھنجر اندرونِ ملک ڈیزائن اور تیار کیا گیا کھرکی کلاس میزائل کارویٹیز کا چوتھا بحری جہاز ہے۔ جی آر ایس ای، کولکاتا کے ذریعہ تیار کردہ یہ بحری جہاز جدید اسلحہ جات اور سینسر نظام سے لیس ہے۔ یہ جہاز بھارتی بحریہ کے مشرقی بیڑے کا ایک حصہ ہے اور اس کی کمان کمانڈر این وی ایس پی کمار نے سنبھال رکھی ہے۔
شماریات اور پروگرام کے نفاذ کی وزارت
بھارت میں باضابطہ طور پر تنخواہ پانے والے ملازمین کی فہرست کے بارے میں رپورٹ –روزگار سے متعلق ایک رسمی منظر نامہ
نئی دہلی،25/مئی2021،
اعدادوشمار اور پروگرام پر عمل درآمد کی وزارت کے اعدادوشمار سے متعلق قومی دفتر  نے ستمبر 2017 سے مارچ 2021 کی مدت کے دوران ملک کے روزگار سے متعلق آئندہ امکانات کے بارے میں پریس کےلیے ایک نوٹ جاری کیا ہے۔ یہ امکانات چیدہ سرکاری ایجنسیوں کے پاس دستیاب انتظامی ریکارڈس پر مبنی ہیں، تاکہ بعض جہتوں میں ترقی اور پیش رفت کا جائزہ لیا جاسکے۔
A detailed note is annexed.
۔۔۔۔۔۔۔۔۔۔۔
U-4806
ش ح۔ ع م۔ ت ع۔
(Visitor Counter : 117
وزارت دفاع
ٓپریشن سمدر سیتو - آئی این ایس جلشوا سری لنکا سے بھارتی شہریوں کو لے کر ٹوٹی کورین پہنچا
نئی دہلی، 02جون 2020 / بھارتی بحریہ کی طرف سے آپریشن سمدر سیتو کے لیے کام پر لگایا گیا آئی این ایس جلشوا 2 جون 2020 کو ٹوٹی کورین بندرگاہ پہنچ گیا ، اس میں وہ 685 بھارتی شہری ہیں جنھیں سری لنکا کی راجدھانی کولمبو سے لایا گیا ہے۔
بھارتی شہریوں کو لانے کا کام سری لنکا میں بھارتی مشن نے انجام دیا ہے۔ عملے کو ضروری طبی جانچ کے بعد سوار کر دیا گیا۔ سمندری سفر کے دوران کووڈ سے متعلق حفاظتی ضابطوں پر بھی سختی سے عمل کیا گیا۔
ان نکالے گئے لوگوں کو ٹوٹی کورین میں مقامی حکام نے خیرمقدم کیا اور ان لوگوں کو تیزی سے اتارنے ، ان کی صحت کی جانچ کرنے ، ایمیگریشن کرنے اور انہیں دوسری جگہ پہنچانے کے انتظامات کیے گیے۔
ان لوگوں کو اس وبا کے دوران نکالے جانے کے ساتھ ہی بھارتی بحریہ اب تک 2173 بھارتی شہریوں کو وطن پہنچا چکی ہے جن میں سے مالدیپ سے 1488 افراد اور سری لنکا سے 685 افراد وطن واپس لائے جا چکے ہیں۔
اب آئی این ایس جلشوا اب مالدیپ جا رہا ہے تاکہ 05 جون 2020 کو تقریباً 700 بھارتی شہریوں کو وطن واپس لایا جا سکے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U - 2991
(Visitor Counter : 132
وزارت دفاع
این اے جی میزائل کے استعمال کا حتمی تجربہ
نئی دہلی، 22 اکتوبر2020: اینٹی ٹینک گائیڈیڈ میزائل کی تیسری نسل این اے جی کے استعمال کا حتمی تجربہ آج یعنی 22 اکتوبر 2020 کو پوکھرن رینج سے 0645 بجے کیا گیا۔ اس میزائل کو حقیقی جنگی اسلحہ سے لیس کیا گیا تھا اور نشانہ کے طور پر ایک ٹینک مقرر ہ دوری پر رکھا گیا تھا۔اسے این اے جی میزائل کیریر این اے ایم آئی سی اے سے داغاگیا تھا۔ میزائل نے ہدف پر بالکل صحیح طریقہ سے نشانہ لگایا۔
اے ٹی جی ایم این اے جی کو ڈی آر ڈی او کے ذریعہ تیار کیا گیا ہے تاکہ دن اور رات کے حالات میں پوری طرح سے قلعہ بند دشمن پر حملہ کیا جاسکے۔ یہ میزائل کمپوزٹ اور ری ایکٹیو آرمر سے لیس تمام ایم بی ٹی کو ہرانے کے لئے پیسو ہومنگ گائیڈنس کے ساتھ ‘‘ فائر اینڈ فورگیٹ’’ ‘‘ ٹاپ اٹیک’’ کی صلاحیتوں سے لیس ہے۔
این اے جی میزائل کیریر این اے ایم آئی سی اے خاکی و آبی صلاحیت کے ساتھ ایک بی ایم پی دوئم پر مبنی نظام ہے ۔ استعمال کے اس حتمی تجربہ کے ساتھ این اے جی پیداوار کے مرحلے میں داخل ہوجائے گا۔ اس میزائل کو دفاعی پی ایس یو بھارت ڈائنامیکس لمیٹیڈ  کے ذریعہ تیار کیا جائے گا جبکہ آرڈیننس فیکٹری میڈک این اے ایم آئی سی اے تیار کرے گی۔
رکشا منتری جناب راج ناتھ سنگھ نے این اے جی میزائل کے کامیاب تجربہ پر ڈی آر ڈی او اور ہندوستانی فوج کو مبارکباد دی ہے۔
ڈی ڈی آر اینڈ ڈی کے سکریٹری اور ڈی آرڈی او کے چیئرمین ڈاکٹر جی ستیش ریڈی نے اس میزائل کو پیداوار کے مرحلے میں لانے کے لئے ڈی آر ڈی او ، ہندوستانی فوج اور صنعت کی کوششوں کی تعریف کی ۔
بھارتی چناؤ کمیشن
تمل ناڈو میں ولّور پارلیمانی حلقے کے لئے ضمنی چناؤ کا پروگرام
نئی دہلی،04؍ جولائی
تمل ناڈو میں ولّور پارلیمانی حلقے کے لئے عام چناؤ سے متعلق چناؤ کمیشن کے نوٹیفکیشن کو کمیشن کی کارروائی کے مطابق صدر جمہوریہ جناب رام ناتھ کووند نے منسوخ کرنے کا اعلان کیا تھا۔ چناؤ کمیشن نے اس سلسلے میں 16 اپریل 2016 کو ایک پریس نوٹس بھی جاری کیا تھا۔
اب چناؤ کمیشن نے اس سلسلے میں فیصلہ کرتے ہوئے عوامی نمائندگی کے قانون 1951 کی دفعہ 30 اور 56 کے مطابق تمل ناڈو میں 8-ولّور پارلیمانی حلقے کے لئے ضمنی چناؤ کرانے کا فیصلہ کیا ہے۔
|
|
چناؤ پروگرام
|
|
طے کیاگیا وقت
|
|
نوٹیفکیشن جاری کرنے کی تاریخ
|
|
11.07.2019
|
|
نامزدگی پرچہ داخل کرنے کی آخری تاریخ
|
|
18.07.2019
|
|
پرچہ نامزدگی جانچ کرنے کی آخری تاریخ
|
|
19.07.2019
|
|
امیدوار کے لئے نام واپس لینے کی آخری تاریخ
|
|
22.07.2019
|
|
پولنگ کی تاریخ
|
|
05.08.2019
|
|
ووٹوں کی گنتی کی تاریخ
|
|
09.08.2019
|
|
وہ تاریخ جس کے پہلے چناؤ عمل پورا ہوجانا چاہئے
|
|
11.08.2019
انتخابی فہرست
مذکورہ پارلیمانی حلقے کے لئے انتخابی فہرستوں کو کوالیفائنگ تاریخ کے طور پر 01.01.2019 کو حتمی طور پر شائع کردی گئی تھی۔
الیکٹرانک ووٹنگ مشینیں اور وی وی پیٹس
کمیشن نے تمام پولنگ اسٹیشنوں میں چناؤ کے دوران الیکٹرانک ووٹنگ مشینیں اور وی وی پیٹس استعمال کرنے کا فیصلہ کیا ہے۔ الیکٹرانک ووٹنگ مشینوں اور وی وی پیٹس کی مناسب تعداد دستیاب کرائی گئی ہے اور اس بات کو یقینی بنانے کے لئے سبھی اقدامات کئے گئے ہیں کہ ان مشینوں کی مدد سے چناؤ خوش اسلوبی سے منعقد کرائے جائیں۔
ووٹر کی شناخت
پچھلے طور طریقوں کے مطابق کمیشن نے یہ فیصلہ کیا ہے کہ مذکورہ چناؤ میں ووٹنگ کے وقت ووٹر کی شناخت لازمی ہوگی۔ ووٹر فوٹو شناختی کارڈ  ووٹر کی پہچان کی اہم دستاویز ہوگی، حالانکہ یہ یقینی بنانے کے لئے کہ کوئی بھی ووٹر اپنے ووٹ دینے کے حق سے محروم نہ ہوں، اگر اس کا نام انتخابی فہرست میں شامل ہے تو مذکورہ چناؤ میں ووٹ ڈالنے کے وقت ووٹروں کی شناخت کے لئے اضافی دستاویزات کی اجازت بھی جاری کی جائے گی۔
مثالی ضابطہ عمل
چناؤ ہونے والے پارلیمانی حلقے کے ووٹ ڈالنے والے پورے یا کسی حصے میں مثالی ضابطہ عمل فوراً پورے مؤثر ڈھنگ سے لاگو ہوگا، جو کمیشن کی ہدایت نمبر 437/6INST/2016-CCS تاریخ29جون 2017 کے ذریعہ  جاری جزوی ترمیم کے مطابق ہے۔مثالی ضابطہ عمل سبھی امیدواروں، سیاسی پارٹیوں اور متعلقہ ریاستی سرکار پر لاگو ہوگی۔ مثالی ضابطہ عمل سے متعلق ریاست کے ضلع کے لئے مرکزی سرکار پر بھی لاگو ہوگی۔